Akademický maliar **Jindřich Krejča** (\* 4. apríl 1920, Žlebské Chvalovice – † 29. máj 1991) bol český ilustrátor, ktorý žil na Slovensku a zameriaval sa na flóru a faunu.

Tvorba
------

Študoval na grafickej škole v Prahe a na akadémii umenia v Mníchove. Po ukončení štúdia pôsobil krátko ako pedagóg odboru úžitkového umenia v Prahe, potom sa stal slobodným umelcom. Od roku 1949 bol členom Zväzu slovenských výtvarných umelcov a ako jeho reprezentant pracoval v niekoľkých výtvarných komisiách (napr. vo vydavateľstve Príroda bol dlhoročným predsedom výtvarnej komisie). 

Venoval sa predovšetkým knižným ilustráciám, v 50. rokoch sa začal špecializovať na kreslenie rastlín a živočíchov. V roku 1949 sa presťahoval na Slovensko. Oženil sa a žil v Bratislave, kde dlhodobo spolupracoval s kolektívom Katedry botaniky a Katedry zoológie Prírodovedeckej fakulty Univerzity Komenského v Bratislave. Dôsledkom tejto spolupráce bolo niekoľko publikácií a atlasov, ktoré vyšli v rôznych vydavateľstvách (napr. Avicenum, Artia, Obzor, Príroda, Slovart).

Známe sú aj atlasy, ktoré vyšli v niekoľkých jazykových mutáciách napr. poľsky, nemecky, anglicky a francúsky: Letničky (Krejča, Klíma), Skalničky (Krejča, Jakobová), ale aj Z našej prírody – rastliny (Krejča, Šamšák a kol.) a Z našej prírody – živočíchy (Krejča, Korbel a kol.). Ilustroval Atlas liečivých rastlín (Machů, Krejča), Naše rastliny v lekárstve (Korbelář, Endris, Krejča), Malý atlas liečivých rastlín (Turzová, Krejča) a Atlas liečivých rastlín a lesných plodín (Kresánek, Krejča ). Tiež mnohé knihy obľúbené v zahraničí obsahujú Krajčírove ilustrácie (Lexikon der Heilpflazen, Lexikón der Küchen- und Gewürtzkraüter, Kitchen Herbs and Spices). K jeho posledným prácam patrí dvojdielna publikácia Blumen unserer Heimat, Bäume und Sträucher unserer Heimat.

Ako renomovaný autor botanických ilustrácií sa uplatnil aj vo svetovej encyklopédii výtvarníkov botanickej literatúry Botanical Art and Illustration (Hunt Institute Carnegie Mellon University Pittsbourgh).

Bol nositeľom niekoľkých medailí a vyznamenaní v súťaži o najkrajšie knihy roka.

SNG usporiadala 28. mája 2022 — 2. októbra 2022 výstavu originálov ilustrácií Jindřicha Krejču, ktoré zapožičali jeho vdova a syn.

Dielo
-----

* *Obrázková kvetena Slovenska* (Májovský, Krejča), Obzor, 1965
* *Rastliny vôd, močiarov a lúk*, (Májovský, Krejča), Obzor, 1968, 1981
* *Rastliny lesov I.* (Májovský, Krejča), Obzor, 1976
* *Rastliny lesov II.* (Májovský, Krejča), Obzor, 1977
* *Rastliny pieskov a strání* (Májovský, Krejča), Obzor, 1977
* *Fauna Slovenska*
* *Klinická toxikologie*
* *Letničky* (Krejča, Klíma)
* *Skalničky* (Krejča, Jakobová)
* *Z naší přírody – rostliny* (Krejča, Šamšák a kol.)
* *Z naší přírody – živočichové* (Krejča, Korbel a kol.)
* *Atlas léčivých rostlin* (Machů, Krejča)
* *Naše rostliny v lékařství* (Korbelář, Endris, Krejča)
* *Malý atlas léčivých rostlin* (Turzová, Krejča)
* *Atlas léčivých rostlin a lesních plodin* (Kresánek, Krejča)
* *Lexikon der Heilpflazen, Lexikon der Küchen- und Gewürtzkraüter*
* *Kitchen Herbs and Spices*
* ''*Blumen unserer Heimat, Bäume und Sträucher unserer Heimat*
* *Botanical Art and Illustration* (Hunt Institute Carnegie Mellon University Pittsbourgh - spoluautor)
* *Veľká kniha rastlín, hornín, minerálov a skamenelín*

Rodina
------

S manželkou Anna Krejčovou, ktorá je dcérou Imricha Ikrénya má syna novinára Henricha Krejču.

Referencie
----------

1. ↑  LAB.SNG. *Web umenia* [online]. Web umenia, [cit. 2022-08-25]. Dostupné online.
2. 1 2   *Svetovo uznávaný Jindřich Krejča vystavuje v Pezinku. Spoznávate jeho obrázky?* [online]. Pravda.sk, 2022-06-15, [cit. 2022-08-25]. Dostupné online.
3. 1 2  TERAZ.SK. *Henrich Krejča: Otcove knihy sú svedectvom o úžasnej pestrosti prírody* [online]. TERAZ.sk, 2020-05-29, [cit. 2022-08-25]. Dostupné online.
4. 1 2  DATABAZEKNIH.CZ. *Jindřich Krejča* [online]. www.databazeknih.cz, [cit. 2022-08-25]. Dostupné online.
5. ↑   *Príroda vášho detstva. Flóra a fauna v ilustráciách Jindřicha Krejču* [online]. sng.sk, [cit. 2022-08-25]. Dostupné online.

Externé odkazy
--------------

* Zoznam diel v Súbornom katalógu ČR, ktorých autorom nebo témou je *Jindřich Krejča*
* Profil na stránke Botany.cz

Zdroj
-----

* *Tento článok je čiastočný alebo úplný preklad článku Jindřich Krejča na českej Wikipédii.*

Autoritné údaje: * abART: 34482
* ISNI: 0000 0001 1569 5659
* LCCN: n84154739
* NK ČR: jk01063167
* SNK: 148875
* VIAF: 47333500
* Web umenia: 5339
* WorldCat: lccn-n84154739